Държавен вестник, бр. 83, 2019 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  83
на заплащане на медицинските изделия и 
високоспециализирани апарати/уреди за 
индивидуална употреба от обхвата на наред­
бата по чл. 82, ал. 6 от Закона за здравето, 
които са заплащани с публични средства 
през предходната календарна година.
(2) Националната здравноосигурителна 
каса провежда на тримесечие или в други сро­
кове процедури по договаряне за определяне 
стойността на заплащане на медицинските 
изделия и високоспециализирани апарати/
уреди за индивидуална употреба от обхвата 
на наредбата по чл. 82, ал. 6 от Закона за 
здравето, които не са заплащани с публични 
средства през предходната календарна година. 
Процедурите се провеждат при възникнала 
необходимост и се организират по начин и 
в срокове, които не нарушават своевремен­
ността на лечението на пациентите.
Чл. 46. Медицинските изделия и високо-
специализираните апарати/уреди за инди­
видуална употреба се заплащат/доплащат с 
трансфер от държавния бюджет чрез бюджета 
на Министерството на здравеопазването.
Чл. 47. Медицинските изделия и високо-
специализираните апарати/уреди за инди­
видуална употреба трябва да отговарят на 
следните изисквания:
1. да отговарят на изискванията на Закона 
за медицинските изделия;
2. да нямат регистрирани данни в ИАЛ 
и EUDAMED за инциденти/потенциални 
инциденти, както и за блокирани или из­
теглени от пазара партиди през последните 
две години, освен в случаите на медицински 
изделия и високоспециализирани апарати/
уреди за индивидуална употреба, при които 
не е налице такова изискване;
3. да са включени в Списъка по чл. 30а, 
ал. 1 от Закона за медицинските изделия.
Чл. 48. (1) Процедурата по договаряне по 
чл. 45, ал. 1 се извършва въз основа на спе­
цификация, утвърдена от Надзорния съвет 
на НЗОК в срок до 20 декември на предход­
ната календарна година, която определя и 
групира медицинските изделия и високо-
специализираните апарати/уреди за индиви­
дуална употреба, прилагани в условията на 
извънболничната и болничната медицинска 
помощ, по технически изисквания.
(2) Процедурите по договаряне по чл. 45, 
ал. 2 се извършват въз основа на специфика­
ции (технически характеристики), посочени 
в документацията, въз основа на които се 
иска предварително одобрение по чл. 82, 
ал. 1а от Закона за здравето.
Чл. 49. (1) В срок до 10 работни дни 
след утвърждаване на спецификацията по 
чл. 48, ал. 1, съответно при наличие на 
предварително одобрение по чл. 82, ал. 1а от 
Закона за здравето в процедурата по чл. 48, 
ал. 2, НЗОК отправя покана на интернет 
страницата си към производителите или тър­
говците на едро със съответното медицинско 
изделие, високоспециализиран апарат/уред 
за индивидуална употреба, или към техни 
упълномощени представители за участие в 
процедура по определяне на стойността на 
заплащането им.
(2) Поканата съдържа:
1. предмет на процедурата – медицински 
изделия и високоспециализирани апарати/
уреди за индивидуална употреба, отразени 
в спецификация със съответните им техни­
чески характеристики;
2. най-ниска стойност на съответното 
медицинско изделие, високоспециализиран 
апарат/уред за индивидуална употреба, 
заплащана от НЗОК през предходните три 
календарни години, и цена, договорена по 
реда на Закона за обществените поръчки от 
лечебните заведения, прилагали тези меди­
цински изделия и високоспециализирани 
апарати/уреди за индивидуална употреба 
(ако са налични съответни цени);
3. изискуеми от участниците документи;
4. място и краен срок за подаване на 
предложения, като срокът не може да бъде 
по-кратък от 7 работни дни от публикуването 
на поканата.
(3) За участие в процедурата по определяне 
на стойността на заплащане производителите 
или търговците на едро, или техни упълно­
мощени представители подават в НЗОК за­
явление, към което прилагат документите по 
чл. 23, ал. 3, т. 3 – 8 и декларация за наличие 
на действащ договор с лечебно заведение, 
сключен по реда на Закона за обществените 
поръчки (ако има такъв).
Чл. 50. (1) Процедурата по договаряне 
стойността на заплащане се провежда от 
комисия, определена от управителя на НЗОК.
(2) Членовете на комисията подписват 
декларация, че не са свързани лица по 
смисъла на § 1, т. 1 от Търговския закон с 
участниците в процедурата.
(3) Комисията извършва оценка на пода­
дените документи, които следва да удосто­
веряват изпълнението на всички заложени 
изисквания.
(4) Комисията осъществява дейността си 
при условията и по реда на чл. 26, ал. 2 – 6.
(5) Комисията изготвя протокол, в кой­
то отразява постъпилите предложения, 
извършената оценка по ал. 3 и резултатите 
от нея. Неразделна част от протокола са и 
предложените цени.
(6) Комисията уведомява кандидатите, 
чиито предложения не отговарят на изиск-
ванията, че не са допуснати до участие в 
процедурата с посочване на съответните 
мотиви.